Vonnis vir onwettige straatjaer moet ‘sterk boodskap’ stuurArgieffoto. Die motoris is gevonnis tot R3 000 of 30 dae tronkstraf en sy lisensie is vir ses maande opgeskort. Hy is ook tot ses maande direkte tronkstraf gevonnis wat vir vyf jaar opgeskort is, op voorwaarde dat hy nie weer dieselfde oortreding begaan nie. JP Smith, Kaapstadse burgemeesterskomiteelid vir veiligheid en sekuriteit, het die vonnis as betekenisvol beskryf. “Oortreders word nie maklik vir hierdie soort oortredings gevonnis nie en sommige sake kan vir jare lank voortsleep, wat beteken dit is nie ŉ doeltreffende afskrikmiddel om hiervan aangekla te word nie.” Smith het gesê die vonnis stuur ŉ sterk boodskap uit aan onwettige straatjaers dat daar “gevolge is vir motoriste wat voortgaan om openbare paaie vir hul persoonlike vermaak te gebruik”.